Duo tigo ari yang lopeh atuk baco lam sotkoba corito dak Azmin tu. Dio koba yang Nuar baik ngan orang yahudi tu kan eh apo-apo doh. Dio cumo nak pujuk supayo Amarika kuar daripada Iraq yo. Jadi pado orang-orang PKR yang bijak sana sini tu atok nak tanyolah sikit, sapo deh Nuar ni yang orang Amarika tu nak donga? Bosa mano Nuar ni? Hebat mano Nuar ni? Kayo bona ko Nuar ni? Atuk raso rajo arab tu la'ie kayo, tapi Amarika tu buek dio macam unto tunggangan yo. Atuk rasolah, untuk orang-orang PKR, tinjau-tinjaulah anak cucu ko orang yang tengah tidur tu. Adakah mereko tu akan menjadi tuan atau hambo di kampung sendiri?
Peh tu plak, akak Zizah tu mintak kerajaan bukak semulo kertas siasatan 13 mei. Apo? Dah hilang aka apo? Kudih yang dah betaut, peh tu kito nak turih balik bia deh bodarah kemudian jadi pokung. Apokah ini satu Melayu yang waras atau sekadar untuk menjadi popular atau nak menjadi hero macam cat woman di kalangan penjuak-penjuak PKR tu? Atuk mo kengkawan atuk dulu bosusah payah menjadikan tanah Melayu ni bumi yang damai untuk anak cucu kito tapi dio plak nak menjadikan negaro ni huru-haro? Akai ado ko?
Jadi, satu rumusan yang atuk dapek buek di sini ialah sapo yang goma menghuru-harokan rumah tanggo orang lain? Sapo yang suko menyusahkan orang lain? Dah tontulah kengkawan si mantan tu agak eh!
Jadi bilo kito dah mati sok, biarlah anak cucu menghadiahkan kito fatihah bukan datang ko kubur kito mencanakkan air konceng eh.
min_Latn zsm_Latn min_Latn min_Latn